已故粵劇名伶新馬師曾3兒女激罕同場 曾為爭產與母親對簿公堂
慈善伶王新馬師曾(祥哥)於1997年4月21日病逝, 愛徒曾慧在師傅離世27周年的日子,舉辦紀念演唱會,邀請同門師兄弟彭熾權、黎駿聲、麥嘉聯同自己愛徒進行兩晚演出,而祥哥的三名仔女鄧兆尊、鄧兆榮同鄧翠玉(鄧小艾)都鮮有合體現身支持兼且上台獻聲,而鄧碧玉就不見身影。
鄧兆尊、鄧兆榮、鄧翠玉(鄧小艾)和鄧碧玉曾因為爭產一事對簿公堂,但其後關係總算和解,洪金梅(祥嫂)臨終前亦獲四子女都陪她走最後一程。鄧翠玉講起往事指:「當年好開心,好曳,可以點玩都得,但大忌係有個神功箱,女仕係唔坐得,我就唔知道,坐咗上去,跟住畀人鬧,我就同老豆講,老豆就走去鬧嗰個人,你鬧我個女我就唔做。」
身邊的大哥鄧兆尊接住講道:「寶貝女真係寶貝女,我就通常有份客串,所以就喺另一邊化妝,所以有乜事我阿爸幫佢就唔幫我。」鄧兆尊更向曾慧自薦若果將來有演出可以找他演,因為他都有演出經驗。據傳祥嫂遺下15億身家,四名仔女早已生活無憂。